**հիմնավորոՒՄ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՈՐՈՇՄԱՆ ԸՆԴՈՒՆՄԱՆ**

1. **Իրավական ակտի անհրաժեշտությունը (նպատակը).**

ՀՀ կառավարության «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու մասին» որոշման նախագծի ընդունումը անհրաժեշտ է ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» և «21002 Տրանսպորտային օբյեկտների հիմնանորոգում» միջոցառումների կատարումն ապահովելու նպատակով:

1. **Ընթացիկ իրավիճակը, խնդիրները և առաջարկվող կարգավորման բնույթը**

«Գնումների մասին» օրենքի (այսուհետ՝ Օրենք) 15-րդ հոդվածի 4-րդ մասի համաձայն՝ շինարարական աշխատանքների գնման համար ֆինանսական միջոցներ նախատեսվում են սահմանված կարգով հաստատված և փորձաքննություն անցած նախագծային փաստաթղթերի հիման վրա: Առանց նախագծային փաստաթղթերի առկայության շինարարական աշխատանքների գնման համար ֆինանսական միջոցներ նախատեսվել չեն կարող, եթե օրենքով կամ համայնքի ավագանու որոշմամբ այլ բան նախատեսված չէ:

Վերոնշյալով պայմանավորված ՀՀ 2022 թվականի պետական բյուջեով նախատեսված «Պետական նշանակության ավտոճանապարհների հիմնանորոգում» և «21002 Տրանսպորտային օբյեկտների հիմնանորոգում» միջոցառումների շրջանակում 2022-2023 թվականների հիմնանորոգման ենթակա ճանապարհահատվածների և տրանսպորտային օբյեկտների համար անհրաժեշտ է ձեռք բերել նախագծանախահաշվային փաստաթղթեր, ինչպես նաև ապահովել դրանց փորձաքննության ծառայությունների իրականացման համար ֆինանսավորումը։

Հիշյալի շրջանակներում ՀՀ տարածքային կառավարման և ենթակառվուցվածքների նախարարության կողմից Օրենքի 15-րդ հոդվածի 6-րդ մասի համաձայն նախագծերի պատրաստման, ծախսերի գնահատման ծառայությունների ձեռքբերման համար հայտարարված մրցույթների արդյունքում հաղթող ճանաչված «Ճաննախագիծ» ինստիտուտ ՍՊԸ-ի, «Արցախճան» ինստիտուտ ՓԲԸ-ի, «Արմստրոյ» ՍՊԸ-ի և «ՄԱԼԿ» ՍՊԸ հետ՝ համապատասխանաբար ՏԿԵՆ-ԳՀԽԾՁԲ-2022/4Ն-1 (Հ-1, Վ. Պտղնու տրանսպորտային հանգույց - Ջրաբեր-Հրազդան -Հրազդանի քրեակատարողական հիմնարկ հանրապետական նշանակության ավտոճանապարհի կմ21+700 - կմ24+000 հատվածի հիմնանորոգում, Հ-7, /Հ-5/ - Կարենիս - Չարենցավան /Հ-1/ (Ֆանտան)հանրապետական նշանակության ավտոճանապարհի կմ7+580 - կմ10+200 հատվածի հիմնանորոգում, Տ-6-19, /Հ5/-Աղբյուրակ (Հրազդան քաղաքի թաղամաս) և Վերին Աղբյուրակի այգեգործական զանգված տանող ավտոճանապարհի 3.7 կմ ընդհանուր երկարությամբ հատվածի հիմնանորոգում և Հ-36, /Մ-4/ (Իջևան) - Նավուր - Բերդ – Այգեպար հանրապետական նշանակության ավտոճանապարհի 48-րդ կիլոմետրից դեպի զորամաս տանող ճանապարհի հիմնանորոգում) և ՏԿԵՆ-ԳՀԽԾՁԲ-2022/2Ն (/Մ-12/ - Կոռնիձոր - ԱՀ սահման ավտոճանապարհի վերակառուցում), ՏԿԵՆ-ԳՀԽԾՁԲ-2022/3Ն-1 (/Մ-17/ - Նռնաձոր - /Հ-49/ ավտոճանապարհի կառուցում), ՏԿԵՆ-ԳՀԽԾՁԲ-2022/3Ն-2 (Տ-8-52 տեղական նշանակության ավտոճանապարհի կմ 8+100-կմ 10+400 (Տ-8-48-ի հետ հատման կետ) և Տ-8-48 տեղական նշանակության ավտոճանապարհի կմ 5+600- կմ 11+200 (Տ-8-49-ի հետ հատման կետ) հատվածների անցանելիության ապահովում և ոլորանների պարամետրերի բարելավում), ՏԿԵՆ-ԳՀԽԾՁԲ-2022/4Ն-2 (ՀՀ Գեղարքունիքի մարզի Լճաշեն համայնքի Փոստի մոտից դեպի Կիկլոպյան ամրոց տանող ճանապարհի 1.2 կմ երկարությամբ հատվածի հիմնանորոգում) ծածկագրերով պայմանագրերը կնքման փուլում են, իսկ Մ-3, Թուրքիայի սահման-Մարգարա-Վանաձոր-Տաշիր-Վրաստանի սահման միջպետական նշանակության ավտոճանապարհի կմ11+400 հատվածում գտնվող կամրջի հիմնանորոգման նախագծերի պատրաստման, ծախսերի գնահատման աշխատանքները ավարտական փուլում են և ներկայացված նախագծով նախատեսվում է ֆինանսական միջոցներ հատկացնել՝ փորձաքննության ծառայությունների մատուցման համար։

Ներկայացված նախագծով նախատեսվում է «Գնումների մասին» ՀՀ օրենքի 15-րդ հոդվածի 6-րդ մասի հիմքով կնքված թվով 8 ճանապարհահատվածների հիմնանորոգման նախագծերի պատրաստման, ծախսերի գնահատման ծառայությունների մատուցման համար հատկացնել պայմանագրերով նախատեսված գումարները, իսկ փորձաքննության ծառայությունների մատուցման համար, հաշվի առնելով, որ այդ ծառայությունների ձեռք բերման գործընթացը գտնվում է մրցութային փուլում, նախագծում դրանց գումարները նշված են նախագծային արժեքներով:

Նախագծին կից ներկայացված հաշվարկ-հիմնավորումները կազմվել են ղեկավարվելով` ՀՀ կառավարության 23.06.2011թ. N 879-Ն որոշումով, ՀՀ քաղաքաշինության նախարարի 14.01.2008թ. N 09-Ն և 15.02.2008թ. N 19-Ն հրամաններով:

Նախագծով նախատեսվում է նաև.

Արթիկ համայնքի Սպանդարյան փողոցի ասֆալտապատման (Արթիկ) աշխատանքները ավարտին հասցնելու նպատակով ՀՀ կառավարության 2022 թվականի հունիսի 17-ի N 910-Ն որոշմամբ շինարարական աշխատանքների, տեխնիկական և հեղինակային հսկողության ծառայությունների համար նախատեսվել են ֆինանսական միջոցներ, սակայն ՏԿԵՆ-ՄԱ-ԾՁԲ-2021/16Հ պայմանագրով 2022թ-ին նախատեսված հեղինակային հսկողության ծառայությունների համար 824,973 ՀՀ դրամի փոխարեն սխալմամբ նախատեսվել է 537,800 ՀՀ դրամի չափով, ուստի սույն նախագծով նախատեսվում է ՏԿԵՆ-ՄԱ-ԾՁԲ-2021/16Հ պայմանագրով նախատեսված ծառայության համար հատկացնել ևս 287,173 ՀՀ դրամ:

Ընդհանուր առմամբ նախագծով նախատեսվում է նախագծերի պատրաստման, ծախսերի գնահատման և փորձաքննության ծառայությունների համար ՀՀ տարածքային կառավարման և ենթակառուցվածքների նախարարության հատկացնել 63,482,860 ՀՀ դրամ, որից նախագծերի պատրաստման, ծախսերի գնահատման ծառայությունների համար՝ 57,606,000 ՀՀ դրամ, փորձաքննության ծառայությունների համար՝ 5,589,687 ՀՀ դրամ և հեղինակային հսկողության ծառայության համար՝ 287,173 ՀՀ դրամ:

**3.Ակնկալվող արդյունքը**

Պետական նշանակության ավտոճանապարհների հիմնանորոգման գործընթացի ապահովում:

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության և «Ճանապարհային դեպարտամենտ» հիմնադրամի կողմից:

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի էական փոփոխություն չի առաջացնում:

**6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին ենթակետ/ ռազմավարական փաստաթղթերի դրույթներից:

Մասնավորապես, միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ։